b'\n_START_ARTICLE_\nAlbert Einstein Institution\n_START_PARAGRAPH_\nAlbert Einstein Institution er en idealistisk organisasjon som spesialiserer seg p\xc3\xa5 studier av metoder for ikke-vold i konflikter og \xc3\xa5 utforsker potensialt for ikkevoldelige metoder gjennom \xc3\xa5 presentere organisasjonens meninger, tanker og funn gjennom publisering av tekster og andre medier, oversettelse av sentrale verk p\xc3\xa5 ikke-vold konferanser, konsultasjoner, og workshops.\n_START_SECTION_\nOrganisasjonen\n_START_PARAGRAPH_\nInstitusjonens grunnlegger, frontperson og seniorforsker Gene Sharp er kjent for sine skrifter om strategisk ikkevoldelig kamp. Instituttet er oppkalt etter fysikeren Albert Einstein, som var i perioder av sitt liv aktiv pasifist. Institusjonen beskriver seg som "forpliktet til forsvar for frihet, demokrati, og reduksjon av politisk vold gjennom bruk av ikke-voldelige metoder\xc2\xbb._NEWLINE_The Albert Einstein Institution ble grunnlagt i 1983 og opererer ut fra et lite kontor i Boston, Massachusetts i USA. Organisasjonens n\xc3\xa5v\xc3\xa6rende daglige leder er Jamila Raqib.\n_START_SECTION_\nVirksomhet\n_START_PARAGRAPH_\nFor \xc3\xa5 fremme denne visjonen, har stiftelsen blant annet st\xc3\xb8ttet konkrete forskningsprosjekter, jobbet aktivt med \xc3\xa5 konsultere motstands- og pro-demokratiske grupper i Burma, Thailand, Egypt, Tibet, Serbia, Ekvatorial-Guinea, de okkuperte palestinske territoriene, og en rekke andre steder, og arbeidet for \xc3\xa5 formidle styrken og potensialet i ikkevoldelig kamp verden over. Organisasjonen f\xc3\xb8rer dette arbeidet med bruk av flere innfallsvinkler, fra pedagogisk materiale og vitenskapelige skrifter, til workshops og profilering i media.\n_START_SECTION_\nHow to start a Revolution\n_START_PARAGRAPH_\nEn dokumentarfilm av den skotske regiss\xc3\xb8ren Ruaridh Arrow, How to start a Revolution om den globale innflytelsen av Gene Sharps arbeid ble utgitt i september 2011. Filmen vant b\xc3\xa5de prisen "Beste dokumentar" og "The Mass Impact Award" ved Boston Film Festival i september 2011. Den europeiske premieren ble holdt p\xc3\xa5 Londons Raindance Film Festival den 2. oktober 2011 hvor filmen igjen vant f\xc3\xb8rsteprisen for beste dokumentar. Filmen har blitt beskrevet som den uoffisielle filmen av Occupy Wall Street-bevegelsen, og har blitt vist i byer over hele verden. Filmen vist i det britiske parlamentet den 1. februar 2012.\n_START_SECTION_\nVisninger i Norge\n_START_PARAGRAPH_\nFilmen var ogs\xc3\xa5 en sentral del av programmet p\xc3\xa5 festivalen Human Rights Human Wrongs i Oslo 2012, hvor b\xc3\xa5de regiss\xc3\xb8ren Arrow, Gene Sharp selv samt Jamila Raqib, daglig leder for Albert Einstein Instituttet, var til stede.\n_START_SECTION_\nKritikk\n_START_PARAGRAPH_\nVenezuelas president Hugo Ch\xc3\xa1vez har anklaget Albert Einstein Institution for \xc3\xa5 st\xc3\xa5 bak et fors\xc3\xb8k p\xc3\xa5 ikkevoldelig kupp (fritt oversatt fra det engelske begrepet "soft coup") i Venezuela,. Tilsvarende har den franske marxistiske kritikeren Thierry Meyssan anklaget institusjonen for \xc3\xa5 v\xc3\xa6re en del av CIA Dr. Sharp og Albert Einstein Institution har avvist slike beskyldninger Som svar p\xc3\xa5 anklagene mot institusjonen har professor Stephen Zunes startet en underskriftskampanje med tittelen \xc2\xab\xc3\x85pent brev til st\xc3\xb8tte for Gene Sharp og Strategisk ikkevoldelig Action" som uttrykker st\xc3\xb8tte til Dr Sharp og Albert Einstein Institution. Oppropet ble signert av mange fremtredende forskere og aktivister, inkludert Howard Zinn og Noam Chomsky.'